

BĒRNU UN JAUNIEŠU VIDES IZGLĪTĪBAS CENTRS „RĪGAS DABASZINĪBU SKOLA”

Ernestīnes iela 8A, Rīga, LV-1046, tālrunis 67617732, e-pasts bjcrds@riga.lv

NOLIKUMS

Rīgā

|  |  |
| --- | --- |
| 2018. gada 16. februārī | Nr. BJCRDS-18-2-nos |

Vides izziņas spēļu konkursa “Iepazīsti vidi!” Rīgas atklātās kārtas nolikums

**I. Vispārīgie jautājumi**

1. Šis nolikums nosaka kārtību, kādā norisinās vides izziņas spēļu konkursa “Iepazīsti vidi!” Rīgas atklātā kārta (turpmāk – Konkurss).
2. Konkursa mērķi ir:
   1. sekmēt jauniešos izpratni par nepieciešamiem ekoloģiskiem pasākumiem pilsētvidē;
   2. popularizēt vides interešu izglītību. Sekmēt skolēnu izpratni par vidi un tās problēmām;
   3. aktivizēt un paplašināt vides interešu izglītības darbu izglītības iestādēs.
3. Konkursa uzdevums ir izvērtēt dalībnieku spēju izveidot un prezentēt patstāvīgi radītu vides izziņas spēli par tēmu “Dzīvo zaļi”.
4. Konkursu rīko Bērnu un jauniešu vides izglītības centrs “Rīgas Dabaszinību skola” (turpmāk – Centrs) sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi (turpmāk – Pārvalde).
5. Iesniedzot vides izziņas spēli Konkursam, autors/i garantē, ka darbs ir autora/u jaunrades produkts, un uzņemas visu atbildību par zaudējumiem, kas var rasties Centram vai trešajām personām, ja kāda persona ceļ pretenzijas par darba autortiesībām un izmantošanu.

**II. Konkursa norises vieta un laiks**

1. Konkurss notiek 2018. gada 24. aprīlī.
2. Konkurss notiek Latvijas Universitātes Dabaszinātņu akadēmiskajā centrā Jelgavas ielā 1, Rīgā, un tā sākums ir plkst. 15.00.
3. Konkursa nolikums un informācija par Konkursu tiek publicēta interneta vietnēs [www.intereses.lv](http://www.intereses.lv) un [www.rds.lv](http://www.rds.lv).

**III. Konkursa dalībnieki, pieteikumu iesniegšana un dalības nosacījumi**

1. Konkursā piedalās Rīgas un citu pilsētu/ novadu interešu, vispārējās, speciālās un profesionālās izglītības iestāžu (turpmāk – Izglītības iestāde) audzēkņu komandas (turpmāk – Dalībnieki). Katrā komandā 1-5 Dalībnieki.
2. Pieteikuma anketas dalībai Konkursā elektroniski jāaizpilda interneta vietnē <http://ej.uz/vides_speles_2018>. Pieteikuma anketā iesniedzamas šādas ziņas: spēles nosaukums, Izglītības iestāde, skolotāja konsultanta vārds un uzvārds, e-pasts, telefona numurs, spēles autora(-u) vārds, uzvārds, klase, spēles demonstrēšanai nepieciešamie materiāli, īss spēles noteikumu apraksts, spēlētāju skaits, spēles ilgums, izmantotie avoti. Detalizētus spēles noteikumus ar nosaukumu sava\_skola\_noteikumi atbilstoši 1. pielikumam jāatsūta uz e-pasta adresi [d.nagle@inbox.lv](mailto:d.nagle@inbox.lv).
3. Dalībai Konkursā Dalībniekus var pieteikt līdz 2018. gada 13. aprīlim.
4. Konkursa dalības nosacījumi:
   1. Dalībnieki patstāvīgi rada izziņas spēli par tēmu “Dzīvo zaļi”;
   2. tas var būt individuāls vai grupas darbs (vienu darbu var veikt ne vairāk kā 5 dalībnieki);
   3. spēles var būt dažāda veida pēc satura un formas – lomu spēles, galda spēles, imitācijas spēles, datorspēles, kustību spēles u.c.;
   4. spēlēm jābūt ar izziņas elementiem – Dalībnieks, to spēlējot, uzzina kaut ko jaunu par vidi.
5. Skolotājam pirms pieteikuma iesniegšanas jāsaņem rakstveida piekrišana no nepilngadīgo Dalībnieku likumiskajiem pārstāvjiem vai pilngadīgajiem Dalībniekiem Dalībnieku fotografēšanai vai filmēšanai Konkursa laikā un fotogrāfiju vai audiovizuālā materiāla publiskošanai pēc Konkursa.

**IV. Vērtēšanas noteikumi**

1. Konkursa Dalībnieku sniegumu vērtē Centra izveidota un apstiprināta žūrija.
2. Konkursa programmas tiek vērtētas pēc kritērijiem:
   1. idejas oriģinalitāte un aktualitāte;
   2. satura atbilstība gada tēmai;
   3. izziņas vērtība un vides izglītības saturs;
   4. noteikumu skaidrība, saprotamība, apraksta kvalitāte;
   5. spēles atraktivitāte un pasniegšana.
3. Žūrijai ir tiesības lemt par laureātu/vietu/diplomu nepiešķiršanu vai vairāku piešķiršanu kādā no nominācijām.
4. Žūrijas lēmums ir galīgs un neapstrīdams.

**V. Konkursa rezultātu paziņošana un apbalvošana**

1. Visi Dalībnieki saņem pateicības par piedalīšanos. Laureāti saņem diplomus un balvas.
2. Konkursa rezultātu paziņošana notiek 2018. gada 24. aprīlī plkst. 17.00 Latvijas Universitātes Dabaszinātņu akadēmiskajā centrā Jelgavas ielā 1, Rīgā.
3. Informācija par Konkursa rezultātiem 2018. gada 25. aprīlī tiek publicēta interneta vietnē [www.rds.lv](http://www.rds.lv).

Direktors I. Rikmanis

Nagle 29644393

**1. pielikums**

**Vides izziņas spēļu konkursa “Iepazīsti vidi!” Rīgas atklātās kārtas**

**NOLIKUMAM**

**DETALIZĒTI SPĒLES NOTEIKUMI**

(pēc nepieciešamības pievieno atsevišķu failu, atbilstoši nosaucot – *sava\_skola\_noteikumi.doc*):

* 1. Izmantotās literatūras avoti un attēlu resursu autori.
  2. Jautājumi, atbildes, attēli, lomu kartītes u.c. spēlei nepieciešamie materiāli. Jautājumu/atbilžu tekstus var iesniegt teksta veidā, pievienojot oriģinālās kartītes skanētu vai fotografētu attēlu paraugam, kurus var pievienot arī atsevišķā/os failos atbilstoši nosaucot, piem., skola\_jaut-atbildes.doc; skola\_jaut-kartite.jpg)
  3. Pieteikuma 11. punktā minētos materiālus var pievienot atsevišķos failos:
     1. kuru formāti: .docx, .doc, .pdf, .jpg, .ppt, .pptx. Ja nepieciešams izmantot citus formātus, iepriekš sazināties ar Centra izglītības metodiķi Daci Nagli;
     2. maksimālais faila apjoms 10 MB;
     3. faila nosaukumā jānorāda izglītības iestādes nosaukums un faila saturs,

piemēram, *R24vsk\_pieteikums.doc; Teikas\_vsk\_noteikumi.docx.*

* + 1. **Ja no vienas izglītības iestādes izvirzītas vairākas spēles, tās numurē. Piemēram, Ziepniekkalna-ssk-1\_jautajumi.doc**

|  |  |
| --- | --- |
| Direktors | I. Rikmanis |